בטקס זה הועמדה ריהאנה פעם אחת בקטגוריית "שיר השנה", עם שירה "Diamonds". השיר לא זכה באותה שנה, אך בכל זאת זכה לתשומת לב רבה באותו הטקס.
פרסי המוזיקה של MTV.
MTV Movie Awards.
הטקס נוסד בשנת 1992, לטובת ז'אנר הקולנוע. ריהאנה זכתה פעם אחת בטקס זה בקטגוריית "הקמע של השנה".
MTV Video Music Awards.
טקס זה הוא אחד מטקסי הפרסים המוזיקליים החשובים ביותר שיש בז'אנר זה, וריהאנה זכתה ב-4 פרסים בלבד כאשר הועמדה 24 פעמים.
MTV Video Music Awards Japan.
כאשר נוסדר טקס ה-VMA האמריקאי, נוסד גם טקס דומה בסגנון היפני. הטקס הנפיק לריהאנה פרס אחד מתוך כ-15 מועמדויות.
MTV Europe Music Awards.
טקס פרסי המוזיקה של MTV אירופה הוא טקס מוזיקה של חברת MTV האירופאית, אשר מתקיים מדי שנה (בחודש נובמבר) במדינה אחרת באירופה, החל משנת 1994. מדי שנה בוחר הקהל את האמנים ואת השירים הטובים ביותר לאותה שנה, באמצעות שליחת SMS או דרך אתר האינטרנט. הטקס נחשב לאחד מהחשובים במוזיקה המודרנית וזוכה למדרוג גבוה מדי שנה. בין הקטגוריות בטקס: השיר הטוב ביותר, הווידאו קליפ הטוב ביותר, זמר השנה, זמרת השנה, פריצת השנה ועוד. את הטקס מנחה בכל שנה ידוען אחר, והחל משנת 2006 גם "מנחה דיגיטלי" מהאינטרנט. הטקס מועבר מדי שנה בשידור חי בערוץ MTV האירופאי, אך גם מחוץ ליבשת - בארצות הברית, מדינות באסיה ועוד. כמו כן, הטקס מועבר גם בשידור HD. ריהאנה זכתה ב-4 פרסים בטקס זה.
MTV Africa Music Awards.
בשנת 2008 נוסד טקס זה, ומאז ועד היום הוא מתקיים כמעט כל שנה. ריהאנה הועמדה שלוש פעמים אך לא זכתה בפרס אחד בטקס זה.
People's Choice Awards.
טקס פרסי בחירת הקהל הוא טקס פרסים אמריקאי המוענק מדי שנה להוקרתם של אמנים בתחום התרבות הפופולרית, לפי הצבעת הקהל. הטקס הראשון, ששודר בשנת 1975, בחר בסרט הקולנוע "העוקץ" בתור הסרט המובחר ביותר לשנת 1974, בג'ון ויין ובברברה סטרייסנד בתור שחקני הקולנוע המובחרים לאותה שנה. ריהאנה זכתה בכ-8 פרסים מתוך מועמדויות רבות.
Teen Choice Awards.
טקס פרסי בחירות הנוער הוא טקס פרסים אמריקאי הנערך מדי שנה, במהלכו מוענקים פרסים להישגים הגדולים ביותר של השנה החולפת בתחומים מוזיקה, קולנוע, ספורט, טלוויזיה, אופנה ועוד. הטקס משודר בערוץ פוקס וקהל הנוער הוא שמצביע ובוחר את הזוכים בתחומים השונים. ריהאנה זכתה ב-4 פרסים בלבד מתוך עשרות מועמדויות.
VEVOCertified Awards#.
פרסים אלה הם פרסים הניתנים לכל אמן מטעם VEVO (בתנאי שהוא רשום לערוץ VEVO או שהקליפ שלו הועלה ל-VEVO) כאשר אחד הסרטונים שלו מגיע ל-100 מיליון צפיות, פרס זה ניתן לעיתים באירוע מיוחד לאמן על ידי קבוצת מעריצים שלו. נכון להיום לריהאנה יש 29 סרטונים שהגיעו להישג זה בערוץ ה-VEVO שלה כאשר אחד מתוכם הגיע למיליארד צפיות ושישה נוספים הגיעו למעל חצי מיליארד צפיות.
אנגיאלפלד
אנגיאלפלד (בהונגרית: Angyalföld, בגרמנית: Engelsfeld - בתרגום: "שדה המלאך") היא שכונה בבודפשט, בירת הונגריה. היא שוכנת בצפונה של פשט ומבחינה מנהלית מהווה את מרבית שטחו (הצפוני) של הרובע ה-13. שמה אומץ על ידי הרובע כולו. במקור - שכונת פועלים, החל משנות ה-1990 עוברת תהליך של גנטריפיקציה.
אנגיאלפלד משתרעת בין הדנובה לפסי הרכבת.
גבולותיה הם: מהדנובה - מסילת הברזל בודפשט - אסטרגום - דרך אוי פאלוטאי (Új Palotai út) - רחוב דוגנויץ' - רחוב מדריד, דרך סנט לאסלו - רחוב קמפור - רחוב טאטאי - דרך סגד - רחוב דֵוֵוני (Dévényi) - רחוב ואגאן (Vágány) - מסילת הברזל אל ואץ וסוב - מנהרת הרכבת של רחוב בּוּלצ'וּ - רחוב בולצ'ו - רחוב להל - ככר להל (הצד המערבי והמזרחי) - דרך ואצי - רחוב מדר - הדנובה עד למסילת הברזל בודפשט-אסטרגום.
שכונת אנגיאלפלד רבתי, כלומר הרובע ה-13, כולל בימינו גם את האי מרגיט, ואת אויליפוטווארוש.
השם.
השם המקורי של השכונה הוא גרמני: Engelsfeld - והוא תועד לראשונה בשנות ה-1830. אין הסבר ודאי לשם זה. ייתכן כי הוא נובע משמה של משפחת אנגל (Engl) האוסטרית שהגיעה לכאן מדרום טירול.
בפנקס האוכלוסין של הפרבר טרזווארוש נמצא שם משפחה זה במפקד האוכלוסין שנערך בשנות ה-70 של המאה ה-18. לכורם בשם שטפאן אנגל היו אדמות שנקראו "אנגלספלד". השם "אנגיאלפלד" הוא
תרגומו להונגרית. לפי השערה אחרת סיפור שמה של השכונה הוא אחר: על יד הנחל ראקוש היה קיים בעבר מקום שנקרא "טחנת הקמח של השטן" - "ארדגמאלום". השטח הסמוך נקרא משום כך "ארדגפלד" Ördögföld או בגרמנית Teufelsfeld, כלומר "שדה השטן".
תושבי פשט העדיפו להחליף את שמו ל"אנגיאלפלד" כלומר - "שדה המלאך".
לפי הסופר לאיוש קאשאק, בשורש שם השכונה עמד מנהגן של הזונות של פשט לבוא למקום הזה בשולי העיר, כדי להפיל את תינוקותיהן, בעזרת נשים זקנות שזו הייתה מלאכתן. תינוקות אלה היו המלאכים שנתנו את שמם לשכונה, סבר קאשאק.
היסטוריה.
המקום היה מאוכלס עוד מתקופת האווארים. נשארו בו שרידים של ביצורים רומיים וכן של טחנות קמח וחומות מימי הביניים
חלק גדול מן השכונה היה פעם ביצה גדולה על חופי הדנובה וגם מאוחר יותר המקום היה מועד לשיטפונות.
עקב עבודות ניקוז ובנייה, בתחילת המאה ה-19 בדומה לשכונות אויליפוטווארוש וויזאפוגו, הייתה אנגיאלפלד לשכונה צבעונית, ובה וילות קטנות ובתים צפופים של המעמד הנמוך, בתי חרושת, חצרות עם עצים וגרוטאות ממתכת, שדות חרושים וגנים.
במהלך המאה ה-19 אתרים ומוסדות בלתי רצויים נדחקו לפרברי העיר. כך הפכה גם אנגיאלפלד לאכסניה לבית קברות, בית מחסה, בית משוגעים, בית חרושת לחומרי נפץ, קסרקטין ומוסדות צבאיים אחרים
אחרי 1910 חל תהליך מודרניזציה ונבנו במקום בתים פרטיים עם קומה אחת.
בתום מלחמת העולם הראשונה בשנת 1918–1919 היה הרובע מרכז לתסיסה מהפכנית וקומוניסטית. בתי החרושת הולאמו על ידי ועדי פועלים. אחרי נפילתה של רפובליקת המועצות ההונגרית הייתה השכונה מדוכאת וענייה במיוחד. העוני הכה במיוחד את אזור הרחוב גיינג'שי שכונה "טריפוליס" בשכונה שנקראת פלשה-ביקארט.
בשנות ה-20 של המאה ה-20 הפך האזור לרובע תעשייתי חשוב שהשתייך לרובע ה-8 של בודפשט. באו להתיישב בו מהגרים גרמנים, פולנים וסלובקים שחיפשו תעסוקה.
בבית חרושת למטריות ואחר כך בבית חרושת לטקסטיל בשכונה החל את פעילותו הפוליטית הבלתי חוקית המנהיג הקומוניסטי יאנוש קאדאר.
בשנת 1938 הפכה השכונה חלק מן הרובע ה-13, אז קרוי מאדולנאווארוש לפי אשתו של הורטי, מאדולנה.
אחרי מלחמת העולם השנייה פונו משכנות העוני של השכונה. בימי המשטר הקומוניסטי קאדאר הפך למנהיג סניף המפלגה באזור. כשהגיע לשלטון שינה קאדאר את אופייה של השכונה. הוא הרס את הסלאמס של "טריפוליס" ואת חלק מהתושבים העביר לבקאשמגייר. לשכונה הגיעו דיירים חדשים מחלקים אחרים של בודפשט. הפועלים החדשים שהגיעו מן הכפר שהו באכסניות ברחוב פאי.
בזמנו שטחה של שכונת אנגיאלפלד היה קטן יותר. אחרי נפילת המשטר הקומוניסטי וחזרת כלכלת השוק החל משנות ה-1990 נספחו לאנגיאלפלד שלוש שכונות קטנות סמוכות: ארדה-טלקק (Erdőtelkek), פלשה-ביקארֵט (Felsőbikarét) ולֶה-פוֹרטארדילֶה (Lőportárdűlő)
קמה בשכונה קהילה סינית עם שוק וחנויות סיטונאיות. בתי החרושת הישנים נסגרו.
השכונות המסתפחות.
ארדה-טלקק - Erdőtelkek.
שכונה זו, שמשמעות שמה היא "חלקות היער" הייתה עד שנות ה-1900 בשימוש הצבא, וחלקה היה מכוסה בחורשות. שרדו מאז שני מגרשי ספורט. פעל כאן בעבר בית מחסה לחולי נפש שהפך בימינו לבית החולים הפסיכיאטרי "גיולה נירו".
בעשור הראשון של המאה ה-20 נבנו כאן בתי דירות קטנות בעלי 4–5 קומות בשביל הפועלים. בימי המשטר הקומוניסטי נבנו בה גם שיכונים מבטון בני 11 קומות.
פלשה-ביקארט - Felsőbikarét.
התאפיינה בעבר במשכנות עוני ונקראה בעבר "טריפוליס". כונתה לשמצה גם "שיקגו ההונגרית" בגלל בעיות קשות בביטחון תושביה ומבקריה. כאן גדל הפסנתרן הנודע גיירג' ציפרה בבית של מוזיקאים צוענים. משכנות העוני נהרסו על ידי המשטר קאדאר בשנות ה-70 של המאה ה-20 והוחלפו רובם בבניינים מפאנלים. ברחוב באבר שוכנת הכנסייה הרומית-קתולית מיכאל הקדוש.
לה-פורטארדילה Lőportárdűlő.
באזור זה שכן בעבר מפעל לייצור חומרי נפץ ומחסן שבו אוחסנו.
דמוגרפיה.
בשנת 1926 95% מתושבי אנגיאלפלד רבתי (רובע 13 של ימינו) דיברו הונגרית, 2.7% דיברו גרמנית ו-1.3% - סלובקית. בדומה לשאר השכונות של בודפשט, הדת הנוצרית הרומית-קתולית היוותה הרוב עם 71.3% מהתושבים, 13.8% היו רפורמים (קלוויניסטים), 8% - יהודים ו-4.9% - לותרנים. ל-82.7% מן התושבים היו דירות חדר, ל-14.7% היו דירות שני חדרים ורק ל-2.6% היו 3 חדרים ויותר.
אישים.
מתחת לככר להל נקברה לפי אגדה מאהבת של המשורר הלאומי ההונגרי, שנדור פטפי.
בשכונה באזור העוני "טריפוליס" בילה את ילדותו הפסנתרן ההונגרי-צועני גיירג' ציפרה (1994-1921).
במפעלים בשכונה זו עבדו בצעירותם הסופר לאיוש קאשאק והפעיל הקומוניסטי יאנוש קאדאר, לימים מנהיג הונגריה הקומוניסטית של השנים 1956-1988.לאסלו פאפ (2003-1926), שזכה שלוש פעמים רצופות באליפות אולימפית באיגרוף
(1948,1952,1956) בילה גם הוא את ילדותו בשכונה ובשנת 2015 ככר בה כונתה לפי שמו.
תרבות.
בשכונה פועלים שני בתי תרבות קהילתיים - על שם לאנג ועל שם יוז'ף אטילה.
כלכלה.
השכונה עברה תיעוש מואץ במהלך המאה ה-19.
מפעלים לאורך דרך ואצי Váci út.
בית חרושת נוספים היו:
További híres Váci úti gyárak voltak (a keresztutcák zárójelben):
עם חזרת כלכלת השוק בשנות ה-1990 רוב המפעלים נסגרו. על המגרשים שהתפנו נבנו מרכזי עסקים, משרדים ומגורים.